ישיבת הנהלה מספר 10 - סיכום דיון

מועד: יום רביעי, י"ז אייר, תשע"ה 06/05/2015. 19:00.

מקום: מרכז הסמינרים, כפר המכביה, רמת גן.

חברי המליאה

ד"ר אריה חממי – יו"ר מליאת בכירי התחבורה

דני אבירי- יועץ בכיר בנושאי תחבורה

יהודה בר אור-יו"ר איגוד מוניות ארצי

יוסי דסקל- מנכ"ל בומברדייר

יוחאי זילברברג- מזכיר ארגון מנהלי תחבורה בישראל

נועם קום- יו"ר פורום 'נוהגים הייטק'

מצליח קזיס – דירקטור ראש חטיבת התנועה בדן

אודי שאשא- מנכ"ל מסיעי אריה שאשא

שוקי שדה- מנכ"ל א.ח.ה.ב

תדי שמאי- מנכ"ל חברת תובלה קונספטליין

יורם שפק- מנכ"ל אריה שפק סוכנויות לביטוח

משה שלוש- מנהל חטיבת משאבי אנוש ושכר ארצי באגד

אוּר עמרי - יו"ר איגוד ITS ישראל

יאיר דוידי - יועץ פוליטי

1. נוכחים בישיבה

ד"ר אריה חממי – יו"ר מליאת בכירי התחבורה

תדי שמאי - מנכ"ל חברת תובלה קונספטליין

יורם שפק – מנכ"ל "אריה שפק" סוכנות לביטוח

יהודה בר אור - יו"ר איגוד המוניות הארצי

משה שלוש - מנהל חטיבת משאבי אנוש ושכר ארצי באגד

אוּר עמרי - יו"ר איגוד ITS ישראל

1. רקע
   1. בתחילת הפגישה יו"ר המליאה, ד"ר אריה חממי העלה נושאים הקשורים לוועידת ישראל לתחבורה 7 תוך שימת דגש על מעמד המליאה בוועידה.
   2. בהמשך למפגש המליאה הקודם התבקשו חברי המליאה לדון בפרויקט של דימוי ומיתוג של מערכת התחבורה.
   3. בהתאם להצעות לדיון לגבי תפקוד המליאה לשנת 2014 סכום ואישור תקציב ביצוע.
2. מהלך הדיון

במפגש עלו הנושאים הבאים :

* 1. הגדרת מעמד המליאה בוועידת ישראל לתחבורה 7- חברי המליאה יזכו למעמד של כבוד בוועידת ישראל לתחבורה. חברי המליאה יזכו לנראות בביתן מורג ובביתן נפרד באולם, כמו כן, חברי המליאה ופועלם יזכו לנראות במגזין הוועידה.
     1. בחירת נציג בוועידת ישראל לתחבורה 7 - ד"ר אריה חממי, יו"ר המליאה, העלה לדיון ולהצבעה בחירת נציג המליאה בוועידת ישראל לתחבורה.
     2. הזמנת נציגUITP לוועידת ישראל לתחבורה 7 - ד"ר אריה חממי ביקש אישור של חברי המליאה להזמין נציג UITP על מנת להעשיר את נושאי הדיון בוועידת ישראל לתחבורה.
  2. בקשת הצעות מחיר ממשרדי יחסי ציבור ותקשורת לפרויקט מיתוג ודימוי מערכת התחבורה בישראל.
  3. סיכום ואישור דוחות כספיים של 2014 למליאה - הוצגו דוחות כספיים לצורך עדכון ואישור של חברי המליאה.

1. החלטות
   1. יורם שפק, מנכ"ל "אריה שפק", נבחר לברך את באי הוועידה כנציג המליאה וזאת על פי הצבעת חברי המליאה כנציג בוועידת ישראל לתחבורה 7.
   2. הוחלט להכין מסמך הזמנה לנציג UITP ולבחון האם קיים צורך בהשתתפות כלכלית של המליאה.
   3. **תתבצע פנייה בכתב (דוא"ל) לכל חברי המליאה בבקשה להעלות רעיונות והצעות לפרויקט מיתוג ודימוי מערכת התחבורה בישראל ולבחירת משרדי יחסי ציבור למטרה זו**.

**עותקים:**

**חברי המליאה**

רשמה: גולי אורן